R6,58 miljard opgraderings by Buckingham-paleis | Maroela Media
Buckingham-paleis (Foto: osvathpeter, Pixabay)
Queen Elizabeth II se huis in Londen het dringende instandhoudingswerk nodig vir loodgieterswerk, elektriese kabels en verhitting wat nog nie sedert die Tweede Wêreldoorlog opgegradeer is nie.
Die instandhouding sal £369 miljoen (ongeveer R6,58 miljard) oor 10 jaar beloop en dit word as noodsaaklike beskou om die gebou te beveilig teen brand- en vloedskade.
Paleisbeamptes het erken dat dit ŉ groot bedrag geld is, maar hoop dat die publiek die uitgawe sal aanvaar vir ŉ ikoniese gebou wat as ŉ simbool dien vir die nasie.
“Ons aanvaar die verantwoordelikheid en beskou die ontvangs van die belastingbetalersgeld in ŉ baie ernstige lig,” het Tony Johnstone-Burt, hoof van die koningin se huishouding, gesê. “Ons is ook terselfdertyd oortuig dat hierdie belegging nou in Buckingham-paleis later ŉ duurder en moontlik katastrofiese ineenstorting kan voorkom.”
Die noodsaaklikste werk sal in April 2017 begin.
Die paleis sal ten volle operasioneel bly tydens die opgraderings.
Meer as 15 miljoen toeriste besoek jaarliks Buckingham-paleis en byna 100 000 word as gaste ontvang.
Buckingham-paleis (Foto: @RoyalFamily, Twitter)
Die koningin ontvang gereeld bekendes by Buckingham-paleis
Die koninklike gesin by Buckingham-paleis
Die britte kan dit bekostig en aangesien dit van die 2 de wêreld oorlog nie opgedateer is nie, is dit sekerlik geregverdig.
Nie soos ons wat an dit koste moet uitvind nie,
As die paleis in SA was sou dit al 10 keer herbou moes word. Die VK is n 1ste wereld land en weet om historiese gedenkwaardighede op te pas. Die paleis verdien dit na al die jare.
Hier by ons word historiese geboue só verwaarloos dat dit uiteindelik bykans onherstelbaar word. Die Anglikaanse kerkie in Rustenburg is ‘n totale ruïne en die Voortrekkermonument by Winburg is ook al jare gesluit. Daar is nog gedenkwaardighede waar die eienaars geen ondersteuning kry van die regering, so byvoorbeeld is daar een naby Heidelberg, Gauteng. Munisipale museums het ook ‘n nagmerrie geword waar daar nou politieke uitstallings is.
Tog sal ons een van die dae ‘n Hani-museum hê. Totale rassisme as jy my vra.
Die groot verskil is hier word die gelde net gevat met die hoop dat niemand sal uitvind en dan word daar openlik gelieg dat n swembad in fire pool is en ander ministers word gevra om videos te maak en saam te lieg ….wat n joke ! Die Britte is oop en se vooraf wat gaan gebeur en kry kwotasies …genade daar is n baie groot verskil !
Daar is twee maniere waarop so-iets gedoen kan word. ‘n Regte & ‘n verkeerde manier. Die Britte doen dit op dir règte manier & ek twyfel of dit enige tweespalt sal veroorsaaak…